cyanic-selkie/wikianc huggingface dataset:
Niki Bakoyianni
Niki Bakoyianni (født 20. oktober 1987) er en gresk friidrettsutøver.
Hun representerte Hellas under Sommer-OL 1996, hvor hun tok sølv i høydehopp.
Philistina fujiokai
Utseende
En middelsstor, langbeint, mørkt brunlig gullbasse. Hannens panne er firkantet forlenget, uten horn. Dekkvingene har et par noe vage, opphøyde lengderibber.
Utbredelse
Arten lever på Filippinene (Suluøyene).
Henry Lynch-Staunton
Henry George Lynch-Staunton (født 5. november 1873, død 15. november 1941) var en britisk skytter som deltok i de olympiske leker 1908 i London.
Lynch-Staunton vant en olympisk bronse i skyting under Sommer-OL 1908 i London. Han var med på det britiske laget som kom på tredjeplass i lagskyting 50 yards pistol bak USA og Belgia. De andre på laget var Geoffrey Coles, Jesse Wallingford og Walter Ellicot. Lynch-Staunton skjøt 446 poeng, det var det neste svakeste resultatet på det britiske laget.
Ei Ei Thet
Ei Ei Thet (født 13. desember 1992) er en myanmarsk svømmer.
Hun representerte Myanmar under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Songebakken
Songebakken er et skihoppanlegg som ligger ved gården Bråten på Songe i Tvedestrand kommune i Agder. Det er eid av Songe Skiklubb og består av fire hoppbakker med størrelse K67, K35, K15 og K7. Den største bakken ble brukt under hovedlandsrennet (NM) i 1923.
Alfredo Chinchilla
Alfredo Chinchilla (født 2. mars 1962) er en norsk tidligere judoka, og er nå trener for Norsk judo og jiujitsu klubb. Alfredo deltok i veteran VM i USA 2016, der fikk han sin første VM-gull for vetraner.
Songebakken
Historie
Risør Skiklubb og Songe Skiklubb arrangerte hovedlandsrennet 1923. I ukene før mesterskapet var det mildvær, og snømangelen gjorde at langrennet måtte flyttes fra Risør til Akland. Hopprennet ble som planlagt arrangert i Songebakken, som hoppbakken da var kjent som, på tilkjørt snø. Natta før hopprennet slo det om til frost, og på renndagen var bakken steinhard og isete. Flere deltakere trakk seg på grunn av det vanskelige føret, og hopprennet ble avviklet med redusert fart. Dette hopprennet er kjent fordi kronprins Olav deltok. Han ble nummer 4 av 32 hoppere i spesialhopprennet i yngste klasse (18-20 år). På bestilling fra Norges Skiforbund laget kunstneren Gunnar Wefring i 1952 et maleri av Songebakken under hovedlandsrennet 1923, som ble gitt til kong Haakon VII på hans 80-årsdag.
Alfredo Chinchilla
Han har representerte Norge under Sommer-OL 1984, der han ble nummer 14 og er den eneste i Norge foreløpig som har vunnet to kamper i OL.
Songebakken
Historie
Under landsrennet (nasjonalt renn) i 1931 satte Karsten Hansen bakkerekord med 53,5 meter, mens Rolf Kaarby ikke greide å stå på et hopp på hele 64 meter. To år senere forbedret Thor Salvesen rekorden til 57,5 meter. I et ekstrahopp i etterkant av landsrennet 17. februar 1935 falt Albert Dulsrud svært stygt, og han døde på Arendal sykehus samme kveld. I det samme rennet tøyde Arnholdt Kongsgård bakkerekorden til 59,5 meter. Da var bakkens K-punkt 56 meter.
En mindre hoppbakke med K-punkt 28 meter ble bygd ved siden av den store i 1949 og tatt i bruk året etter. Asbjørn Moland satte bakkerekord med 33 meter under kretsmesterskapet for gutter i 1951. I 1985 tangerte Nils Olaf Thorsen bakkerekorden i den største bakken, som da var på 66,5 meter.
I dag (2017) er den største hoppbakken ikke lenger i bruk. I K35-bakken er bakkerekorden 40,5 meter, satt av Sondre Håland 20. mars 2010.
Margot Moe
Margot Moe (født 3. mars 1899, død 12. mars 1988) var en norsk kunstløper.
Hun representerte Norge under Sommer-OL 1920 (kunstløp var en del av sommer-OL frem til dette året), der hun ble nummer 5.
Metopella macrochira
Metopella macrochira er en art av slekten Metopella som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Ibaan
Ibaan (Bayan ng Ibaan) er en kommune på Filippinene. Kommunen ligger på øya Luzon og tilhører provinsen Batangas. Folkemengden er på 32,283 innbyggere.
Barangayer
Ibaan er inndelt i 26 barangayer.
NixOS
NixOS er en uavhengig Linuxdistribusjon som fokuserer på konfigurasjonsstyring. Den er basert på pakkesystemet Nix, bruker en deklarativ konfigurasjon og tillater sikre systemoppgraderinger. NixOS startet som et forskningsprosjekt, men ble etterhvert et fullt funksjonabelt og brukbart operativsystem. NixOS er DevOps-vennlig og har dedikerte verktøy for distribusjon.
Første versjon ble lansert i 2003. Nyeste versjon er NixOS 23.05, som ble lansert 31. mai 2023.
Abdelhak Etchiali
Abdelhak Etchiali (født 27. juni 1981) er en algerisk fotballdommer. Han dømte sin første FIFA-kamp i 2009, og var assistentdommer i fotball-VM i Brasil 2014.
Ammara Pinto
Ammara Pinto (født 14. september 1997) er en malawisk svømmer.
Hun representerte Malawi under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Hala’ib-triangelet
Hala'ib-triangelet (مثلث حلايب, Muthallath Halāyib eller Muṯallaṯ Ḥalāyib, eller bare حلائب Ḥalāʾib) er et landområde i nordøstre Afrika, ved Rødehavets kyst. Både Egypt og Sudan gjør krav på området. Området kontrolleres siden år 2000 de facto av Egypt.
Til forskjell fra Hala'ib-triangelet gjør ingen av de to statene krav på det nærliggende området Bir Tawil.
Trinidad og Tobago under VM i friidrett 2022
Trinidad og Tobago deltar under VM i friidrett 2022 (utendørs) fra 15. til 24. juli 2022 i Eugene, Oregon i USA.
Resultater
Trinidad og Tobago er påmeldt med 11 utøvere.
Wolfgang Hildesheimer
Hildesheimer ble født inn i en jødisk familie. I 1926 gikk han på Humanistisches Gymnasium i Mannheim, mellom 1930 og 1933 på Odenwaldschule i Ober-Hambach og til slutt på Frensham Heights School i Farnham, England. Fra 1934 gikk han i snekkerlære i Palestina, dit foreldrene hadde emigrert, og fra 1937 studerte han maleri og scenekonstruksjon i London. I 1946 begynte han som simultantolk og redaktør for domstolsprotokollen ved Nürnbergprosessen. Deretter arbeidet han som forfatter og var medlem av Gruppe 47. Fra 1957 bodde Hildesheimer i Sveits og Italia.
Hildesheimer oversatte en mengde engelsk litteratur til tysk, deriblant en del av James Joyces Finnegans Wake, og fikk stor internasjonal suksess med sine dramaer. novellesamlingen Lieblose Legenden, som han skrev i perioden 1950–1962 (den første samlingen kom ut i 1952), regnes i dag som en av klassikerne i tysk etterkrigslitteratur. For prosaverket Tynset (1965) fikk han Literaturpreis der Stadt Bremen og Georg-Büchner-Preis, begge i 1966. Mozart (1977) er Hildesheimers mest oversatte verk og fungerte som inspirasjonskilde for Miloš Formans film Amadeus (1984).
Elin Hansson
Elin Hansson (født 7. august 1996 i Nacka) er en svensk håndballspiller, som spiller for den svenske klubben og det svenske kvinnelandslaget.
Hun ble tatt ut i 19-mannstroppen til Tomas Axnér foran Håndball-EM 2020 i Danmark.
São Pedro do Sul
São Pedro do Sul kan vise til:
István Énekes
István Énekes (født 20. februar 1911 i Budapest, død 2. januar 1940 i Budapest) var en ungarsk bokser som deltok i de olympiske leker 1932 i Los Angeles.
Énekes ble olympisk mester i boksing under OL 1932 i Los Angeles. Han vant gull i den letteste klassen, fluevekt (50,8 kg), i finalen beseiret han meksikanske Francisco Cabañas. Det var tolv boksere fra tolv nasjoner som stilte i den letteste vektklassen som ble avviklet i perioden 9. til 13. august 1932.
Geoffrey Coles
Geoffrey Horsman Coles (født 13. mars 1871, død 27. januar 1916) var en britisk skytter som deltok i de olympiske leker 1908 i London.
Coles vant en olympisk bronsemedalje i skyting under Sommer-OL 1908 i London. Han var med på det britiske laget som kom på tredjeplass i lagskyting 50 yards pistol bak USA og Belgia. De andre på laget var Henry Lynch-Staunton, Jesse Wallingford og Walter Ellicot. Coles skjøt 459 poeng, det var det neste beste resultatet på det britiske laget.
Coles døde i strid 1916 under første verdenskrig
Ingrid Gulbrandsen
Ingrid Halvarda Gulbrandsen (født 11. september 1899 i Oslo, død 3. november 1975 samme sted) var en norsk kunstløper.
Hun representerte Norge under Sommer-OL 1920 (kunstløp var en del av sommer-OL frem til dette året), der hun ble nummer 6. Nasjonalt representerte hun Kristiania Skøiteklub og ble norgesmester i singel i 1924.
Sommerroveien
Sommerroveien eller Sommerrovegen kan vise til følgende veier eller gater i Norge:
Christian Wisbech (1869–1922)
Christian Wisbech (1869–1922) var en norsk ingeniør.
I 1899 ble han valgt til formann i Kristiania Seilforening, og i 1906 ble han også formann i Kongelig Norsk Seilforening (KNS). Som KNS-formann stod Wisbech bak oppføringen av klubb- og selskapslokalet «Dronningen». Han var også formann i Kongelig Norsk Automobilklub (KNA) fra 1911.
Wisbech var medlem av Kristiania Handelskammer og Den norske Handelsbanks direksjon, og var også grunnlegger av og styremedlem i en rekke andre selskaper.
Philistina yunnanus
Philistina yunnanus er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor, langbeint, halvblankt brunlig gullbasse, sparsomt kledt med smale, lyse skjell. Hannen har forlenget panne med et økseformet framspring. Dekkvingene har en rundet, opphøyd lengderibbe.
Utbredelse
Arten lever i Kina (Yunnan).
Nitix
Nitix er en tidligere canadisk Linuxdistribusjon som opprinnelig ble utviklet av Net Integration Technologies, Inc.. I januar 2008 ble dette selskapet oppkjøpt av IBM og ble et datterselskap under navnet Lotus Foundations.
Første versjon ble lansert i september 1997. Siste versjon var 4.4.0a og ble lansert 26. mars 2007.
Russland under EM i friidrett 2014
Russland deltok med 93 utøvere i EM i friidrett 2014 som ble arrangert 12.–17. august 2014 i Zürich. Russland tok 22 medaljer i mesterskapet.
Medaljevinnere
(*) Bare forsøksheat.
Fatema Almahmeed
Fatema Almahmeed (født 14. juni 1999) er en bahrainsk svømmer.
Lübars
Lübars er en ortsteil i Berlins bydel Reinickendorf. Den er også den eldste landsby i bydelen og med en intakt middelaldersk landsbystruktur og landsbykirke fra 1700-tallet. Lübars ligger ved Tegelbekken. Bekken følger et bekkefar fra istiden og munner ut i Tegelsjøen.
Den eldste skriftlige kilde hvor Lübars nevnes er fra 1247, og stedet tilhørte da Benediktinernonnens kloster i Spandau. Stedet utviklet seg til en typisk sirkellandsby (tysk: Rundlingsdorf) med en liten sjø som var midtpunktet i landsbyen. Ved landsbykirken fantes en brannstasjon, en dam, et skolehus og et vertshus.
Lübars ble innlemmet i Stor-Berlin i 1920 og lå mellom 1945 og 1990 i Vest-Berlin.
Espen Dietrichson
Espen Dietrichson (født 17. september 1976 i Stavanger) er en norsk billedkunstner. Han vokste opp i Arendal, og bor nå i Oslo. Dietrichson er utdannet ved Oslo Tegne og Maleskole (1998–2000) og Statens kunstakademi (2000–2004).
Espen Dietrichson jobber hovedsakelig med skulptur. De siste årene har han også stilt ut tegninger og silketrykk. Tore Ellingsen i Agderposten beskrev i 2008 Dietrichsons arbeider slik:
Han fikk oppgaven med å utsmykke Våler kirke etter brannen i 2009 og samarbeidet med arkitekt Espen Surnevik. Dietrichsons arbeider skal utsmykke fondveggen bak i koret, alter, prekestol med mer.
Priser og stipender
To år etter at han gikk ut av Kunstakademiet fikk han arbeidsplass i Bomuldsfabriken Kunsthalls gjesteatelier i et år, med en separatutstilling samme sted som avslutning. Nesten samtidig ble han tildelt et toårig kunstnerstipend fra staten. Utstillingen ble karakterisert slik i pressemeldingen: «Dietrichsons problematisering av skulpturen og ideen om bruksgjenstanden har også postmodernistiske idealer. De ufunksjonelle arbeidene skaper kaos i et perfekt modernistisk samfunn.» I 2008 ble han tildelt Aust-Agder fylkeskommunes kunstnerstipend på 170000 kroner. Juryen begrunnet tildelingen av stipendet slik: «Juryen velger å gi stipendet til utvikling av kunstnerskapet til en ambisiøs, ung kunstner med lokal base. Han har internasjonale ambisjoner og er i ferd med å etablere seg på et høyt kunstnerisk nivå.»
Jakob Weidemann-stipendet ble tildelt Dietrichson i 2011, og styret i Stiftelsen Ringsveens begrunnelse er at «Espen Dietrichson ble valgt både på grunn av de innlysende kvalitetene ved hans utstilte arbeider på Høstutstillingen, og at han tidligere i sitt kunstnerskap har vist seg som et særegent talent i begrunnelsen.»
Bortkomne julestjerner
Bortkomne julestjerner er et musikkalbum med Henning Kvitnes og Koret på Botsen. Albumet ble utgitt 22. november 2010.
William Ellicott
Walter Ellicott var en britisk skytter som deltok i de olympiske leker 1908 i London og 1920 i Antwerpen.
Ellicott vant to olympiske medaljer i skyting under Sommer-OL 1908 i London. Han var med på det britiske laget som kom på andreplass i lagskytingen løpende hjort enkeltskudd bak Sverige. De andre på laget var Charles Nix, William Russell Lane-Joynt og Thomas Ranken. Han var også med på det britiske laget som kom på tredjeplass i lagskyting 50 yards pistol bak USA og Belgia. De andre på laget var Henry Lynch-Staunton, Jesse Wallingford og Geoffrey Coles. Coles skjøt 435 poeng, det var det svakeste resultatet på det britiske laget.
Holck (adelsslekt)
Holck er en dansk uradelsslekt fra Sønderjylland, kjent siden 1378. Henrik Holck (1599–1633) trådte i krigstjeneste hos den tysk-romerske keiser, og ble utnevnt til keiserlig feltmarskalk i 1632 og til riksgreve i 1633. To linjer av slekten stammer fra hans sønner, som ble naturalisert som danske grever i 1676. Den ene linjen har siden 1772 ført navnet Holck-Winterfeldt. En annen gren stammer fra riksråd Christian Holck (1558–1641); hans sønnesønn, generalmajor Eiler Holck (1627–1696), ble i 1671 opptatt i friherrestanden som baron av Holckenhavn. Denne slektsgrenen har siden 1672 eid slottet og godset Holckenhavn.
Slektsmedlemmer har på ulike tidspunkt også bl.a. eid eiendommene Elingaard, Hørbygård, Eskildstrup, Hindsels, Vosnæsgård, Nysø, Egholm, Ravnholt, Støvringgård, Søgård, Holsegård og Ballegård i Sundeved mm.
Andre med navnet
Det finnes flere borgerlige familier med samme navn uten forbindelse til den sønderjyske adelsslekten. En av disse familiene fikk i 1810 dansk adelspatent som von Holck etter at kommandør i Søetaten Carl Christian Holck (1758–1816) og oberstløytnant Frederik Carl Ferdinand Holck (1761–1836) hevdet å nedstamme fra en norsk adelig slekt «Holck av Myklebust». De var sønnene til Oluf de Holck (1687) Oluf var sønn av Kirsten Holck av Myklebust (1656) direkte etterkommer av Olav Ingasson Holck (1205), halvbroren til Kong Haakon IV og Prins Sigurd Haakonsen og sønn av den legendariske Inga Fra Varteig og Birkebeinerhøvdingen Vegard Torbergsson Stein av Væradal (1185-1221) Etterkommere fra denne adelige linjen har forgrenet seg i mange forskjellige slekter, bla. Tønsberg slekten Bull (gjennom Holck-Nagel Grenen)
Bonkholmen
Bonkholmen (også kalt Bunkholmen, Bonken ) er ei holme i Lyngenfjorden i Troms.
Navnet
Holmen har fått navn etter samen Bonki, den siste hedning i Lyngenfjorden, som bodde der på 1700-tallet.
Den folkelige tradisjonen sier at da Bonki kjente at han snart skulle dø var det ingen i Lyngen som kunne eller ville begrave ham etter hans egen tros ritualer. Bonki innredet da selv sin grav, og da han kjente døden nærme seg, la han seg i graven og ble liggende der.
Det må tilføyes at Bonki neppe er personens egentlige navn, men et økenavn. «Bonki» kommer av det finske «Punki» som betyr utøy (lus og lopper) og som i mange egner av Finland har vært brukt som en nedsettende betegnelse på samene, særlig de av dem som var hedninger. Finnene innvandret til Lyngen i tiåret 1710–1720 og fortrengte sjøsamene fra de indre fjordstrøk og utover i fjorden, hvor også Bonkholmen ligger.
Albania under VM i svømmesport 2007
Albania deltok under VM i svømmesport 2007 i Melbourne i Australia mellom 17. mars og 1. april 2007.
Metopella neglecta
Metopella neglecta er en art av slekten Metopella som er en av de mange slektene av krepsdyr i Stenothoidae-familien, som i sin tur er plassert direkte (Incertae sedis) i den relativt store og artsrike underordenen Gammaridea av amfipoder. Gruppen består av bentiske bunndyr med relativt sett stor bevegelsesradius og små øyne, sammenliknet med de planktonisk frittsvevende og mer storøyde Hyperiidea-artene.
Stig Traavik
Stig Ingemar Traavik (født 19. desember 1967) er en norsk statsviter og tidligere diplomat. Han var Norges ambassadør til Indonesia 2012-2016 og er en av Norges mestvinnende judoutøvere.
Idrettskarriere
Traavik har vunnet 6 NM i judo og vant kongepokalen i 1991. Han har tatt medaljer i NM fra 1984- 2017 og har flere medaljer i VM og EM for veteraner. Han representerte Norge under OL i Barcelona i 1992. Han har vært engasjert i judo for utsatte grupper. I 2003 startet han arbeid med foreldreløse barn, som utviklet seg til organisasjonen Judo for Fred. I 2004 bidro han til at Afghanistan deltok med kvinnelige atleter i judo og friidrett (100m). Han bisto Indonesias Paralympiske lag ifm de Sør-Øst Asiatiske Paralympiske lekene i 2018.
Diplomat
Han begynte i UD i 1994 og tjenestegjorde ved den norske ambassaden i Abidjan fra 1997 til 2000. I 1998 ble han kidnappet av opprørere under et oppdrag til Liberia, men klarte å flykte. Han var involvert i hemmelige forhandlinger for å få frigitt Den norske FN offiseren Gjellestad, som ble kidnappet av opprørere, og i å evakuere nordmenn fra Sierra Leone. Fra 2000 til 2002 tjenestegjorde han i den norske delegasjonen til FN i Genève. Fra 2002-2003 var han nestleder for den norske ambassaden i Afghanistan. Fra 2003-2004 var han rådgiver for den afghanske regjeringen for å avbille sanksjonene fra Den internasjonale olympiske komité og forberede Afghanistans deltakelse i de olympiske leker i Athen i 2004. Han var direktør for Flyktninghjelpens operasjoner i Afghanistan og Pakistan til 2006.
I 2007 ble han utnevnt til stabssjef for utviklingsministeren. Han ble utnevnt til ambassadør i Indonesia i 2012. Han ble tilbakekalt i 2016 etter at organisasjonen til en kvinne som han hadde et forhold til, mottok økonomisk støtte fra ambassaden. Saken fikk senere stor oppmerksomhet i media. Fra 2019 arbeidet han som spesialutsending for Klima- og Miljøverndepartementet.
I 2020 ble han ansatt som avdelingsdirektør for klima, miljø og ren energi i Norad.
Troppene til VM i ishockey for menn 2023 (toppdivisjonen)
Troppene til VM i ishockey for menn 2023 for toppdivisjonen inneholder samtlige 16 tropper som ble tatt ut til ishockey-VM 2023 i Tammerfors i Finland og Riga i Latvia fra 12. til 28. mai 2023. Alle aldre er som de er ved starten av turneringen (12. mai 2023).
Nominasjonsprosess
Alle seksten deltakende lag, gjennom en bekreftelse fra deres respektive nasjonale forbund, skulle levere en liste over lagoppsett ved det første turneringsdirektoratsmøtet. Minimum er 15 utespillere og to målvakter og maskimum er 22 utespillere og tre målvakter.
Ved det første direktoratmøtet skulle lagene ha navngitt minimumsantallet av 15 utespillere (løpere og backer) og to målvakter. Spillerne skulle være tilstede i arenaen når direktoratmøtet ble avholdt. Andre spillere (opp til de maksimale 20 + 3) skulle innberettes til spillerkontroll to timer før enhver kampstart i turneringen. Spillere kunne tilføyes troppen gjennom hele turneringen inntil troppen var fulltallig (f.eks. med spillere fra blant annet NHL hvis de ble slått ut av Stanley Cup-sluttspillet eller i tilfelle av skader).
Under en kamp kunne laget ha 20 spillere og 2 målvakter i spill, og disse skulle være registrert på det offisielle lagkortet. En reservemålvakt kunne stå standby hvis en av de to startende målvaktene ikke lenger kunne spille.
Sommerroveien (Hole)
Sommerroveien (23-75, 22-80) er en vei ved Steinsåsen i Hole kommune, på vestsiden av Steinsfjorden.
Sommerroveien nås fra Viksveien ved å kjøre over Holeveien (E16) til østsiden av Holeveien. Den går sørover, deretter østover ned mot Steinsfjorden. Strandveien og Guribyveien er sideveier til Sommerroveien.
Veien ligger cirka 99 meter over havet i nordenden, ved avkjøringen fra Viksveien.
Guilherme Marinato
22. november 2015 fikk han russisk statsborgerskap.
Landslaget
26. mars 2016 fikk han sin første landskamp for mot.
Han ble tatt ut i s EM-tropp til EM i Frankrike 2016.
Han ble tatt ut i s tropp til FIFA Confederations Cup 2017 i Russland.
Dragonstien (Oslo)
Dragonstien (27-103, 12-18) er en gangvei på Ellingsrud i bydel Alna i Oslo. Den går fra Gamle Strømsvei til Ellingsrudåsen T-banestasjon.
Jesse Wallingford
Jesse Alfred Wallingford (født 25. januar 1872 i London, død 6. juni 1944 i Auckland i New Zealand) var en britisk skytter som deltok i de olympiske leker 1908 i London.
Dragonstien (Oslo)
Bebyggelsen består av blokker og småhus, og Ellingsrud kirke er i nr. 18.
Anastasiya Tyurina
Anastasiya Tyurina (født 27. september 2001 i Dusjanbe) er en tadsjikisk svømmer.
Jesse Wallingford
Wallingford vant en olympisk bronse i skyting under Sommer-OL 1908 i London. Han var med på det britiske laget som kom på tredjeplass i lagskyting 50 yards pistol bak USA og Belgia. De andre på laget var Geoffrey Coles, Henry Lynch-Staunton og Walter Ellicot. Wallingford skjøt 477 poeng, det var det beste resultatet på det britiske laget.
Anastasiya Tyurina
Hun representerte Tadsjikistan under Sommer-OL 2016 i Rio de Janeiro, der hun ble utslått i forsøksheatet på 50 meter fri.
I 2021 tok hun med tiden 29,05 en 62. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.
Superligaen (Kosovo)
Superliga e Futbollit të Kosovës toppdivisjonen i den for fotballigaen i Kosovo. Serien ble startet i 1945 og det offisielle navnet har blitt skiftet flere ganger. Superliga e Futbollit të Kosovës blir organisert av Kosovos fotballforbund og består av 10 lag. Alle lagene møter hverandre to ganger (hjemme og borte) gjennom en sesong på 30 kamper. Tre lag rykket ned fra serien hvert år til, det nest øverste nivået Liga e Parë.
Tour de France 1962
Tour de France 1962 var den 49. utgaven av sykkelrittet Tour de France og den ble avholdt fra 24. juni til 15. juli 1962. Rittet besto av 22 etapper med totalt lengde på 4 274 km. Gjennomsnittsfarten var 37.306 km/h. Rittet hadde ingen hviledager.
Gjennomføringen av rittet
Rittet ble vunnet av Jacques Anquetil, som forsvarte sin seier fra 1961 og vant sin tredje sammenlagtseier i Tour de France. Den 20. etappen, som var en tempo, ble sterkt avgjørende for av Anquentil vant rittet. Han vant foran Jef Planckaert med 5 minutter, mens Raymond Poulidor kom på tredjeplass. Rudi Altig vant poengtrøya, og ble den første tysker i historien til å vinne den. Federico Bahamontes vant klatretrøya, og ble den første rytter til å vinne den tre ganger. Lagkonkurransen ble vunnet av det franske laget ACCB-Saint Raphael-Helyett-Hutchinson.
Endringer fra 1961
På over 30 år hadde det vært nasjonale lag i Tour de France, men i 1962 returnerte profesjonelle lag. Lagene besto av 10 ryttere, men for at lagene ikke skulle være for internasjonale måtte minst 6 at dem komme fra samme nasjon. Kalkuleringen av klatretrøya ble endret, og flere kategorier ble innført.
Lag
Nasjonaliteten til lagene reprenserer at minst 6 av rytterne kom i fra denne nasjonen.
For første gang var det flere rytterne av en annen nasjonalitet enn fransk: det deltok 52 italienske ryttere og 50 franske.
Mest offensive rytter
Kåringen av Mest offensive rytter ble gitt til Eddy Pauwels.
Dropp
Dropp er et uttrykk i golf, og benyttes blant annet dersom golfballen er mistet eller er uspillbar.
Dersom en spiller for eksempel slår golfballen i et vannhinder, og ballen ligger uspillbar, kan spilleren velge å droppe ut av vannhinderet. Droppen vil da regnes som et slag på ballen. Det vil med andre ord si at dersom en spiller slo sitt første slag i et vannhinder og velger å droppe, regnes det påfølgende slaget som tredje slag på ballen.
Det finner flere regler i golf angående dropping, som skal anvendes ut ifra hva slags hindring ballen er i, om den er uspillbar eller ikke, eller om den ligger i «område under arbeid» (et område på golfbanen markert med blått, som vil si at det er under arbeid, som spilleren da kan droppe ut ifra uten straffeslag). Spilleren kan også velge å droppe bakover i flagglinjen fra hvor ballen gikk i hindringen, men aldri nærmere hullet.
En spiller kan også droppe «fritt» (uten straff) dersom ballen er «plugget» (ligger i sitt eget nedslagsmerke) i fairway grunnet for mye vann. Når og hvor en spiller kan droppe fritt er som oftest en avgjørelse som blir tatt av klubbens administrasjon på grunnlag av forholdet på banen.
Rahel Gebresilassie
Rahel Gebresilassie (født 3. november 1995) er en etiopisk svømmer.
Gheorghe Oczelak
Gheorghe Oczelak (født 1951 i Cluj, død 1998) var en rumensk basketballspiller som spilte som center. Han var 201 cm høy.
Rahel Gebresilassie
Hun representerte Etiopia under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Gheorghe Oczelak
Oczelak var fra Cluj, men flyttet til hovedstaden, București, i 1968, og spilte hele sin idrettskarriere for militærklubben Steaua, som han vant åtte landsmestertitler med, den første i 1978 og den siste i 1987.
Han spilte for Romanias landslag for menn, som han deltok med i tre Europamesterskaper, i 1971 i Vest-Tysklan d, 1973 i Spania og i 1975 i Jugoslavia.
Han døde i 1998.
Kamioka-observatoriet
Kamioka-observatoriet er et nøytrinofysikk-laboratorium beliggende under jorden i Mozumi-gruven nær Kamioka-delen av byen Hida i Gifu-perfekturet i Japan. Flere banebrytende nøytrinoeksperimeter har funnet sted i observatoriet i løpet av de siste to tiårene. Alle eksperimentene har vært svært store og har bidratt betydelig til utviklingen innen partikkelfysikk, spesielt til studien av nøytrinoastronomi og nøytrinooscillasjon.
Roing under Sommer-OL 2020 – Singlesculler kvinner
Øvelsen Singlesculler kvinner under Sommer-OL 2020 finner sted blir 23.–30. juli 2021 på Sea Forest Waterway i Odaiba, Tokyobukta
Yangon Airways
Yangon Airways er et flyselskap fra Myanmar. Det blei etablert i 1996. Flygingene starta i oktober samme året. Selskapet flyr innenriksruter og har Yangon internasjonale lufthavn som base. Flyflåten består av ATR 72 (2014).
Roing under Sommer-OL 2020 – Singlesculler kvinner
Forsøksheat
De tre første i hvert heat kvalifiserer seg til kvarterfinalene, mens de andre ror oppsamlingsheat.
Oppsamlingsheat
De 2 første i hvert heat kvalifiserer seg til kvarterfinalene, mens de resterende går videre til semifinaleheat for plassene 25 til 32. -
B-Finale
Plassene 7 til 12
C-Finale
Plassene 13 til 18
D-Finale
Plassene 19 til 24
E-Finale
Plassene 25 til 30.
F-Finale
Plassene 31 og 32
Death Defying Acts
Death Defying Acts er en romantisk thriller fra 2007. Filmen er regissert av Gillian Armstrong, og har Guy Pearce, Catherine Zeta-Jones, Saoirse Ronan og Timothy Spall i hovedrollene.
Shiva (andre betydninger)
Shiva kan vise til:
Death Defying Acts
Handling
Mary McGarvie (Catherine Zeta-Jones) og hennes datter Benji (Saoirse Ronan) er bedragerske tyver som lever på det de stjeler. De ser en utvei fra dette livet da de får greie på at den kjente illusjonisten Harry Houdini (Guy Pearce) utlover en dusør på 50 000 pund til den som kan få spirituell kontakt med moren hans. Det de ikke regner med, er at de straks begynner å bry seg om ham, selv om begge så godt de kan prøver å skjule det. Men det de også erfarer er at å være involvert i livet til Houdini medfører en pris de ikke er sikre på at de vil betale.
Albania under VM i svømmesport 2003
Albania deltok i VM i svømmesport 2003 i Barcelona i Spania mellom 12. og 27. juli 2003 og tok sin andre VM-medalje.
Rjukanfoss (andre betydninger)
Rjukanfoss har flere betydninger og skrivemåter.
Patrik Hansson
Jan Patrik Hansson (født 23. september 1969 i Växjö) er en svensk fotballtrener, fra 2019 hovedtrener i Toppserieklubben Sandviken. Han var tidligere aktiv som midtbanespiller med karriere i Öster og Brann (21 kamper og tre mål i 1992 og 1993). En kneskade tvang ham til å legge opp. Det var Patriks far, Jan Hansson, som var årsaken til at han havnet i Bergen. Jan var ansvarlig for Team Brann en periode, og ble senere assistenttrener. Også Patriks fetter, Joachim Björklund, har spilt for klubben, mens Joachims far, Karl Gunnar Björklund, også har vært trener her. Han er også far til Feyenoord spilleren Emil Hansson.
Patrik arbeidet hos Branns trenerteam mellom 2003 og 2012, blant annet under Mons Ivar Mjelde da Brann ble seriemester i 2007. Han arbeidet så som assistent for Nanne Bergstrand i Kalmar og Hammarby. I 2015 flyttet han tilbake til Bergen, og har så vært hovedtrener for Fanas herrelag i 2. og 3. divisjon og fra 2019 Sandviken.
Hansson har spesielt godt ord på seg for å være flink til å følge opp spillere som har vært skadet og som krever spesiell oppmerksomhet.
Stefan Schuster
Stefan Schuster (født 7. november 1961 i Meißen) er en tysk biofysiker.
Biografi
Stefan Schuster studerte biofysikk ved Humboldt-Universität zu Berlin og tok PhD-graden sin i gruppen til professor Reinhart Heinrich ved Institutt for Teoretisk Biofysikk (Tittel: «Teoretiske studier av interrelasjoner mellom tidshierarkiet av reaksjonssystemer for enzymer og optimeringsprinsipper»). I 2003 fikk han et professorat ved Institutt for Bioinformatikk ved Friedrich-Schiller-Universität Jena (Lehrstuhl für Bioinformatik).
Schuster er en talsmann for «Jena Centre for Bioinformatics» (JCB). Han er involvert i et vidt spekter av forskningsprosjekter. De fleste av disse prosjektene er finansiert av det tyske departementet for forskning og utdanning (BMBF). Eksempler på prosjekter han er involvert i er det virtuelle lever nettverket, og et systembiologisk initiativ hvor man studerer aldring, «GerontoSys» («Gerontoshield" und "JenAge»).
Schuster er for tiden redaktør av tidsskriftet «BioSystems».
Involverte forskningsområder
Schuster har bidratt betydelig til utvikling av Elementary Modes Analyse.
Lars Rohde
Lars Rohde (født 21. mars 1954 i Højbjerg utenfor Århus ) er en dansk økonom, som fra februar 2013 er Kgl. direktør (sentralbanksjef) for Danmarks Nationalbank, da han overtok etter Nils Bernstein.
Han er utdannet Cand.oecon. ved Aarhus Universitet.
Fra 1981 til 1982 arbeidet han som økonom i Arbejdernes Landsbank, og fra 1982 til 1985 i Danmarks Nationalbank. Fra 1985 hadde han ulike lederstillinger i Lægernes Pensionskasse, blant annet var han administrerende direktør 1988–1989 var. Etter dette gikk han til Realkredit Danmark, der han hadde ulike lederstillinger, og fra 1997 til 1998 var han viseadministrerende direktør. I 1998 ble han direktør for Arbejdsmarkedets Tillægspension, en stilling han hadde fram til 2013.
Fra 1987 til 1993 var Rohde ekstern lektor ved Handelshøyskolen i København, og fra 1993 til 1996 var han styremedlem for Københavns Fondsbørs.
Han overtok som nationalbankdirektør (sentralbanksjef), øverste leder av Danmarks Nationalbank 1. februar 2013, da han overtok etter Nils Bernstein. Han ble dermed også Danmarks representant i IMF.
Lemery (Batangas)
Lemery (Bayan ng Lemery) er en kommune på Filippinene. Kommunen ligger på øya Luzon og tilhører provinsen Batangas.
Navn
Navnet er etter kaptein Roberto Lemery som var kommandant ved den lokale spanske kolonialgarnison på 1800-tallet og som fikk sine sldater med seg i å lære seg språket, bli kjent med kulturen og ha jevnbydige og nære relasjoner med samfunnets ledere. Da han døde i 1856 bad befolkningen om at deres by skulle oppkalles etter ham. Tidligere het det San Geronimo, og aller først Punta.
Barangayer
Lemery er inndelt i 46 barangayer.
Tsjuvanere
Tsjuvanere er et av urfolkene i Sibir. Ved den russiske folketellingen i 2010 var det registrert 1002 tsjuvanere i Russland. De aller fleste (90%) bor i det autonome distriktet Tsjukotka, helt øst på det eurasiske kontinentet, og snakker enten tsjuktsjisk eller russisk.
Shelga er et annet navn på tsjuvanere.
Wisbech A/S
Wisbech var et norsk maskin- og elektroteknisk selskap, spesielt kjent for produksjonen av heiser.
Selskapet ble grunnlagt i 1891 av Christian Wisbech, da med navnet Elektrisk Bureau. Året etter gikk Peter Meinich inn som medeier, og selskapet fikk navnet Wisbech & Meinich. Fra 1896 ble selskapet hetende Wisbech, og i 1912 ble det omdannet til aksjeselskap.
Wisbech hadde tre hoveddeler: en avdeling for mekanisk og elektrisk virksomhet, en autorisert rørleggerbedrift og en egen engros rørhandel. De produserte kraner, heiser og vinsjer, samt transportanlegg.
Etter å ha holdt til forskjellige steder i Kristiania (Oslo) sentrum de første årene kjøpte selskapet i 1896 inn en 10,000 m² tomt på Majorstuen i daværende Aker kommune, rett utenfor bygrensen. Her ble fikk Wisbech samlokalisert verksteder og kontorer. De nye lokalene lå i Essendrops gate 5, som nå er en del av Colosseum Park.
Litauen under EM i friidrett 1994
Litauen deltok med 11 utøvere i EM i friidrett 1994 som ble arrangert 7.–14. august 1994 i Helsingfors. En utøver fra Litauen tok en bronsemedalje i mesterskapet.
Engelmann
Engelmann, og Engelman (ענגעלמאַן‎, אנגלמן, אנגלמאן‎, Энгельман, Энгельманн):
Øgardsvika
Øgardsvika (2, 7-27, spredte husnummer) er en vei i Hole kommune.
Øgardsvika er en sidevei til Holeveien (E16), ved Paddevika rett sør for Garntangen. Den deler seg i flere sideveier. Veien ligger cirka 66 meter over havet ved avkjøringen fra E16.
Timelærer
Timelærer er en stilling som brukes ved skoler, høyskoler og universiteter om personer som har undervisningsoppdrag uten å være fast ansatt eller ansatt i engasjement eller åremål ved institusjonen. De får i stedet betalt på timebasis. Innen høyere utdannelse er timelærere ofte nyutdannede som utfører enklere undervisningsoppgaver, som regel i et begrenset omfang og ofte bare knyttet til et enkelt kurs.
Shiva (navn)
Shiva er et indisk mannsnavn. Shiva er den hinduistiske guden for ødeleggelse og restaurering.
Etymologi
Shiva er avledet av shiva (sanskrit: शिव), som betyr «god, snill, lykkebringende».
Kjente personer med navnet
Personene i listen er ordnet kronologisk etter fødselsår.
Theodosia howitti
Theodosia howitti er en bille som hører til underfamilien gullbasser (Cetoniinae) i den artsrike gruppen Scarabaeoidea.
Philistina arunachalensis
Philistina arunachalensis er en bille som hører til gruppen gullbasser (Cetoniinae) i gruppen skarabider (Scarabaeoidea).
Theodosia howitti
Utseende
En stor (hannen opptil 50 millimeter), litt avlange, grønt metallisk farget gullbasse. Hannene har lange horn både på hodet og pronotum, disse går mot hverandre slik at de danner en klype. Pronotum er svært blankt, grønnlig metallisk. Dekkvingene er metallisk grønne,men ikke så blanke som pronotum. Beina, særlig hannenes forbein, er lange og slanke.
Philistina arunachalensis
Utseende
En middelsstor (ca. 20 millimeter), langbeint, halvblankt olivenbrun til brunlig gullbasse med kobberaktig metallglans. Hannen har forlenget panne med et n0okså langt, oppoverkrummet horn foran og to skrått utoverrettede, butte pigger bak i pannen. Oversiden er tett og kraftig punktert, uten lyse skjell. Dekkvingene har en nokså skarp, opphøyd lengderibbe. Undersiden er kobberfarget, på sidene nokså tett hårete. Hunnen er foreløpig ukjent.
Utbredelse
Arten lever i India (Arunachal Pradesh) der den er funnet i ca. 1500 meters høyde.
Theodosia howitti
Utbredelse
Arten lever på Borneo.
Pål Christian Roland
Pål Christian Roland (født 30. januar 1967) er en norsk helsebyråkrat og tidligere KrFpolitiker.
Roland er siviløkonom fra Handelshøyskolen BI og har i tillegg en mastergrad i helseadministrasjon. Han var generalsekretær i KrFU 1994–5 og var politisk rådgiver for helseminister Dagfinn Høybråten i Bondevik II-regjeringen fra 2001 til 2004. Fra 2004 til 2008 var han administrerende direktør i Legemiddelindustriforeningen. Siden 2009 er han direktør i Helse Sør-Øst med ansvar for innretning og dimensjonering av spesialisthelsetjenestetilbudet.
Samaritanen (kortfilm)
Samaritanen er en norsk kortfilm fra 2010.
Siri Arun Budcharern
Siri Arun Budcharern (født 12. januar 2002) er en laotisk svømmer.
Hun representerte Laos under Sommer-OL 2016 i Rio de Janeiro, der hun ble utslått i forsøksheatet på 50 meter fri.
I 2021 tok hun med tiden 29,22 en 64. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.
Adamsrødveien (Tønsberg)
Adamsrødveien (1-99, 2-102) er en 0,9 km lang vei ved Volden i Tønsberg. Den ender ved gårdsbruket Adamsrød.
Strandveien
Strandveien eller Strandvegen kan vise til en rekke veier eller gater i Norge, blant annet:
Søndre Elvikvei
Søndre Elvikvei er en vei i Ringerike kommune. Veien er en sidevei til Åsaveien, på østsiden av Steinsfjorden. Den går ned mot Steinsfjorden, og deler seg i tre sideveier. Veien ligger cirka 86 meter over havet ved avkjøringen fra Åsaveien.
Kremost
Kremost er en fersk-ost med mange bruksanvendelser.
Kremost blir mest brukt som pålegg, til baking (spesielt da til ostekake), og som smaks- og konsistenshever i en rekke supper og sauser. Mange er også glad i kremost på kjeks, gjerne i forbindelse med vin. Kremost finnes i en rekke smaker, og har ulikt fettinnhold. Kremost finnes også i økologiske varianter.
Produsenter
Philadelphia, som er eid av Kraft Foods, har laget kremost helt siden 1880. Philadelphia til det norske markedet blir produsert i Tyskland av norsk melk. Den norske produsenten TINE produserer også kremost. TINE kremost produseres i Ørsta og ble tidligere også produsert i Øystese i Hardanger.
Mitt ville hjerte
Mitt ville hjerte er et musikkalbum med Kari Bremnes, utgitt på Kirkelig Kulturverksted i 1987. Dette er hennes debutalbum under eget navn. Albumet inneholder tekster av den danske lyrikeren Tove Ditlevsen, satt til melodier av Petter Henriksen. Arrangementene ble utarbeidet av musikerne Iver Kleive (keyboard) og Audun Kleive (trommer, perkusjon).
Rashtrakuta-dynastiet
Rashtrakuta-dynastiet (kannada: ರಾಷ್ಟ್ರಕೂಟ; sanskrit: राष्ट्रकूट; Rāṣṭrakūṭa) var et indisk kongedynasti som styrte over store deler av det sørlige, sentrale og nordlige India mellom det sjette og det tiende århundre som en rekke separate men nært beslektede klaner. Den tidligste rashtrakutainskripsjonen er på en kobberplate fra 600-tallet, og beretter at rashtrakutaene styrte fra Manipur i Malwa-regionen i dagens Madhya Pradesh. Andre herskende rashtrakutaklaner fra den samme perioden som blir nevnt i inskripsjoner var kongene av Achalapur, som i dag er i Elichpur i Maharashtra, og herskerne av Kannauj, som i dag ligger i Uttar Pradesh. Det finnes flere uenigheter angående disse tidlige rashtrakutaenes hjemland og språk.
Klanen fra Elichpur var først føydalherrer under Badami-chalukyaene, men under Dantidurgas styre styrtet de den siste Badami-chalukyaherskeren, Kirtivarman II, og grunnla et imperium med Gulbarga i dagens Karnataka som rikets kjerne. Denne klanen overtok i 753 makten i Sør-India, og kom til å bli kjent som Manyakheta-rashtrakutaene etter deres hovedstad. Samtidig vokste makten til Palariket i Bengal og Gurjara-Pratihara i Malwa i østlige og nordvestlige India.
I perioden mellom det åttende og det tiende århundre utkjempet disse tre rikene en langvarig kamp om kontrollen over de rike Ganga-slettene, og hvert av rikene kontrollerte maktsenteret Kannauj i kortere perioder. I deres storhetstid styrte Manyakheta-rashtrakutaene over et omfattende rike som strakte seg fra landet mellom Ganga og Yamuna i nord til Kanyakumari i sør. For rashtrakutaene var dette en rik periode som inkluderte politisk ekspansjon, oppføring av arkitektoniske bedrifter og skriving av berømte litterære verk. De tidlige rashtrakutakongene var hinduer, mens de senere kongene var sterkt påvirket av jainismen.
Wayang golek
Wayang golek, kan også skrives wajang golek, er en type dukketeater som utøves i Indonesia.
Hos dukkene i denne teaterformen er hendene festet til staver som dukkespilleren manøvrerer for å gi liv til dukken. En samlebetegnelse på wayang golek og andre teaterformer som benytter tilsvarende dukker, er stavdukkespill.
De ulike rollefigurene
Rollefigurene i wayang golek inndeles i fem ulike kategorier:
Jefferson de Oliveira Galvão
Jefferson de Oliveira Galvão, ofte kalt Jefferson (født 2. januar 1983) er en brasiliansk tidligere fotballspiller. Han har tidligere spilt for Cruzeiro og de tyrkiske klubbene Trabzonspor og Konyaspor. Han har flere kamper for det brasilianske landslaget og ble tatt ut til den brasilianske troppen til VM 2014 på hjemmebane.
Wayang golek
Forfinede figurer
Disse dukkene har hvite ansikter, bøyde hoder og små øyne som vender blikket nedover. De beveger seg langsomt og glidende, og snakker med lav, melodiøs stemme.
Halvveis forfinede figurer
Dukkene av denne typen kjennes på sine hvite eller rosa ansikter, hoder som er litt mindre nedoverbøyd enn de forfinede dukkene, samt på at de har små øyne som har blikket rett fremover. De beveger seg raskt, men målrettet, og stemmene befinner seg i de øvre toneleiene.
Sterke figurer
Disse figurene er vanligvis utstyrt med ansikter som er malt i sterkt rosa, blått, eller en annen sterk farge. De har store, utstående øyne. Hodet er bøyd dersom dukken fremstiller en beskjeden figur, men dersom dukken forestiller en brautende figur er hodet kneisende. Disse dukkene har større kropp enn de forfinede og de halvveis forfinede figurene. De har dype, rustne stemmer.
Følelsesmessig ukontrollerte figurer
Dette er figurer med røde eller mørke ansikter. De har utstående øyne og åpen munn med tydelige huggtenner. En dukke av denne typen kneiser med hodet og har stor kropp. Stemmen er gjennomtrengende og syngende. Disse figurene er de godes motstandere i wayang golek-stykkene.
Figurer med andre særtrekk
Dette er en samlekategori for dukker som skiller seg ut fra de fire øvrige gruppene. Til sammen er det kanskje tale om femten dukketyper av dette slaget, mange av dem er av en type som tilsvarer de vestlige hoffnarrene. Disse rollene må innstuderes separat; dukkeførerne kan ikke – som for de andre gruppene – basere dem på de generaliserte trekkene for en hel figurgruppe.
Narren Semar
Narren Semar er den viktigste av narrene i wayang golek-fortellingene. Han har hvitt ansikt og sort kropp. Egentlig er han en gud, men han har blitt sendt til jorden for å hjelpe menneskene. Han er både kvinne og mann, og han er både mor og far for sønnene sine.
Musikk
På Vest-Java akkompagneres ofte wayang golek-forestillinger av den indonesiske instrumentgruppen gamelan. Den svenske dukkemakeren og dukkespilleren Urban Wahlstedt, som har turnert mye både i Europa og i Asia, er en av Nordens fremste kjennere av både wayang golek og bruken av gamelan.
Engler (andre betydninger)
Engler kan vise til:
Etternavn
Engler er en tysk etternavn:
Laraïba Seibou
Laraïba Seibou (født 6. desember 2000) er en beninsk svømmer.
Hun representerte Benin under Sommer-OL 2016 i Rio de Janeiro, der hun ble utslått i forsøksheatet på 50 meter fri.
Holta-Þóris saga
Holta-Þóris saga («Sagaen om Holte-Tore») er en nyskrevet «islendingesaga» fra 1800-tallet. Sagaen har blitt beskrevet som «en 'islændersaga' som er skrevet i det 19. årh. og som beskæftiger sig med begivenhederne omkring Njáls broder». Den ble først publisert i Reykjavik i 1876, med ble tatt med i Guðni Jónssons utgave av sagaene i 1947.
Cychrostomus
Carabus (Cychrostomus) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Utseende
Nokså store, avlange, svarte jordløpere. Kjevene er store og forlengede, omtrent så lange som resten av hodet, som er omtrent firkantet med skarpe ribber på sidene. Pronotum er rundet, ikke innbuktet foran de rundede bakhjørnene, kraftig punktert langs ytterkantene, med en tynn midtfure. Dekkvingene er ovale, ganske hvelvede, med uregelmessig, litt læraktig skulptur.
Levevis
Artene kan finnes både i skog og i åpne landskaper.
Utbredelse
Underslekten er utbredt i Kina.
Systematisk inndeling
Listen følger i hovedsak
Volnaja
Volnaja  (russisk: Во́льная) er ei elv i Moskva oblast i Russland. Den er en vestre sideelv til elva Nerskaja. Elva er 27 km lang.
Mickey Newbury
Mickey Newbury, var en amerikansk låtskriver og musikker født 19. mai 1940 i Houston, Texas som Milton Sims Newbury (Jr.), død 29. september 2002 i Springfield, Oregon. Musikken hans spenner over mange sjangre og har blitt tolket av mer enn 1200 artister.
Newbury spilte gitar og skrev sanger som tenåring. Han var i United States Air Force og bodde i England i tre år. Etter hjemkomsten reiste han rundt i sørstatene, spilte og tok midlertidige jobber. I 1964 fikk han kontrakt med Acuff-Rose Music. Han slo seg ned i Nashville og i 1966, da Don Gibson og Tom Jones fikk hits med "Funny Forgotten Familiar Feelings", ble han kjent.
Rundt 1970 giftet han seg med Susan Pack og i 1973 flyttet de til Oregon hvor han på 1980-tallet kuttet ned på låtskriving og viet seg til familien. På begynnelsen av 1990-tallet begynte han å skrive igjen, men fra 1995 ble helsen dårligere.
Newbury spilte inn rundt 20 musikkalbum, hvor Frisco Mabel Joy fra 1971 plasserte seg høyest på Billboard 200 listen, med en femtiåtte.
Blant hans mest kjente verk er "An American Trilogy", en medley han fremførte i 1970 og som ble covret av over 500 artister, inkludert Elvis Presley og Midnight Choir.
Den psykedeliske "I just dropped in (to see in what condition my condition was in)", er spilt inn av blant andre Jerry Lee Lewis (1967) og Kenny Rogers (1968). Sistnevnte innspilling kom på 5. plass på Billboard listene og er med på lydsporet til filmen Den store Lebowski.
I 2014 ga Paal Flaata ut et album med bare Mickey Newbury sanger, Bless Us All – Songs of Mickey Newbury.
Militærtromme
Militærtrommen kom til Norge trolig på 15-1600 tallet. De første skriftlige beleggene for bruken av militærtrommer i Norge stammer fra 1522.
Tronstadvannet
Tronstadvannet er en innsjø sørvest i Songdalen i Kristiansand kommune i Agder. Vannet er en oligotrof og meget dyp innsjø, med lite gruntvannsområder. Vannet er regulert som drikkevannskilde for Kristiansand. . Kristiansand kommune har fått tillatelse til å regulere vannet mellom kote 36,0 (LRV) og 41,5 (HRV) med høyeste flomvannstand på kote 42,3. Det er i tillatelsen stilt krav om minstevannføring på 200 l/sek i Tveråna nedenfor Repstadvatnet.